मोटर के पट्टे में गमछा लिपटा, मजदूर की मौत
भास्कर संवाददाता | बुरहानपुर
पावरलूम के मोटर के पट्टे में लिपटने से मजदूर के गले में फंदा लग गया। इससे मौके पर ही उसकी मौत हो गई। साथ काम कर रहे कर्मचारी ने इसकी सूचना पावरलूम मालिक को दी। मालिक मौके पर पहुंचा। बताते हैं उसने कैंची से गमछा काट मजदूर को उतारा। सूचना मिलते ही गणपति नाका थाने से पुलिस मौके पर पहुंची। जांच-पड़ताल कर शव जिला अस्पताल पहुंचाया। खबर लगते ही मरीज के परिजन और क्षेत्र के लोग भी अस्पताल पहुंचे।
जानकारी अनुसार इतवारा में अनिल भावसार के पावरलूम पर सलीम रहीम(55) पांच महीने से काम कर रहा था। रविवार रात ठंड अधिक होने के कारण उसने कान अौर सिर पर गमछा बांध रखा था। अलसुबह करीब 4.30 बजे गमछा अचानक पावरलूम की मोटर के पट्टे में लिपट गया। सलीम कुछ समझ पाता इससे पहले गमछे से उसके गले में फंदा लग गया। इससे मौके पर ही उसकी मौत हो गई। खबर लगते ही अनिल मौके पर पहुंचा।
परिजनों ने जताया अाक्रोश
सलीम का बेटा शेख वसीम, पार्षद कलीम पहलवान, पार्षद जनप्रतिनिध शेख जहीर सहित अन्य लोग भी अस्पताल पहुंचे। परिजन ने यहां आक्रोश जताया। उनका कहना था पुलिस को सूचना देने से पहले सलीम को अस्पताल ले जाना था।
अकेला था कमाने वाला
सलीम परिवार में अकेला कमाने वाला था। उसकी प|ी सईदाबी की नौ महीने पहले मौत हो चुकी है। बेटी शब्बो और कल्लो की शादी हाे चुकी है। परिवार में बेटी अग्गो, रानी और बेटा वसीम है। सलीम की मौत के बाद पावरलूम कारखानों में मजदूरों की सुरक्षा को लेकर सवाल उठने लगे हैं। इससे जुड़े लोगों का कहना है पावरलूम मालिकों को सुरक्षा के पर्याप्त इंतजाम रखने चाहिए।
सलीम।
hin_Deva bho_Deva hin_Deva hin_Deva hin_Deva hin_Deva hin_Deva hin_Deva kas_Deva